b'\n_START_ARTICLE_\nSophia Vossou\n_START_SECTION_\nBiografija\n_START_PARAGRAPH_\nSophia Vossou gim\xc4\x97 1961 metais Patruose. U\xc5\xbeaugo At\xc4\x97nuose, kur ji studijavo muzik\xc4\x85. 1984 metais dalyvavo dain\xc5\xb3 konkurse Salonikuose, kur ji u\xc5\xbe\xc4\x97m\xc4\x97 pirm\xc4\x85j\xc4\x85 viet\xc4\x85. Po s\xc4\x97kmingo dalyvavimo, Sophia prad\xc4\x97jo dainuoti naktiniuose klubuose, o netrukus i\xc5\xa1leido debiutin\xc4\xaf pop/roko stiliaus album\xc4\x85 \xe2\x80\x9eSophia\xe2\x80\x9c. Nuo 1990-\xc5\xb3j\xc5\xb3 vidurio atlik\xc4\x97ja prad\xc4\x97jo dainuoti liaudies muzikos stiliaus k\xc5\xabrinius. Naujausias jos albumas \xe2\x80\x9eSan alitissa\xe2\x80\x9c i\xc5\xa1leistas 2002 metais, ta\xc4\x8diau komercin\xc4\x97s s\xc4\x97km\xc4\x97s nesulauk\xc4\x97.\n_START_SECTION_\nRadijas ir televizija\n_START_PARAGRAPH_\nBe muzikin\xc4\x97s karjeros, Sophia taip pat yra populiari radijuje ir televizijoje. Atlik\xc4\x97ja buvo \xc5\xbeinoma kaip labai populiarios kanale Mega Channel rodytos ryto laidos ved\xc4\x97ja, o 2006-aisiais talent\xc5\xb3 \xc5\xa1ou \xe2\x80\x9eDream Show\xe2\x80\x9c ji buvo viena komisijos nari\xc5\xb3.\n_START_SECTION_\nEurovizijos dain\xc5\xb3 konkursas 1991\n_START_PARAGRAPH_\n1991 metais Sophia su Andreas Mikroutsikos buvo Graikijos atstovai 1991 m. \xe2\x80\x9eEurovizijos\xe2\x80\x9c konkurse. Jame pasirod\xc4\x99 su daina \xe2\x80\x9eI Anixi\xe2\x80\x9c (liet. Pavasaris), su 36 ta\xc5\xa1kais u\xc5\xbe\xc4\x97m\xc4\x97 13 viet\xc4\x85 tarp 22 dalyvi\xc5\xb3. Singlas tapo s\xc4\x97kmingu Graikijoje bei tapo platininiu.'